SJK Akatemian kaudet alkavat kotiotteluilla | SJK\n- Molemmat kaudet alkavat ja me kaikki olemme siitä innoissamme. Pelaajat ovat tehneet erittäin kovasti töitä viimeiset kolme kuukautta ja Suomen Cupin lohkovaihe talvella oli meille kaikille hieno kokemus. Tiedämme että nämä molemmat sarjat tulevat olemaan kovia ja meidän täytyy olla joka viikko parhaimmillamme pärjätäksemme. Mutta uskon että me olemme haasteisiin valmiit, sanoo SJK Akatemian molempien joukkueiden vastuuvalmentajana toimiva Brian Page.\n- Meidän tavoitteena on tehdä parhaamme jokaisena viikkona ja molemmissa sarjoissa. U20-joukkueen kohdalla haluamme olla mahdollisimman korkealla kauden päätteeksi. Kolmosessa pelaavan joukkueen kanssa meillä on suurempi haaste, sillä me haluamme nousta Kakkoseen ja siten vain voitto kelpaa. Kaikki muut sijat olisi pettymyksiä. Meillä on hyvät joukkueet kasassa molempiin kilpailuihin ja jokainen pelaaja joka on mukana, ansaitsee paikkansa. Tietenkin jos vastaan tulee pelaajia, joiden uskomme vahvistavan velä joukkueitamme, katsomme mielellämme heitä tarkemmin. Mutta tällä hetkellä olen tyytyväinen ryhmiin, Page jatkaa.\n- Tämä on ollut ja tulee jatkossakin olemaan varsin kiireistä aikaa minulle ja Tonille. Mutta meidän täytyy käyttää aikamme viisaasti. Meillä tulee olemaan viikonloppuja kuten tämä nyt alkava, jolloin meillä on jokaisena päivänä peli eri joukkueen kanssa, mutta se on elämää. Kuitenkin mahdollisuus työskennellä näin hienossa seurassa kuin SJK, pitkät viikonloput ovat vain iloni. Joskus voi tulla myös päällekäisyyksiä joukkueiden otteluissa, jolloin meidän työmme on miettiä mikä on parasta kullekin joukkueelle. Keskusteluyhteys edustusjoukkueen ja Akatemian välillä on erittäin hyvää, joten siitä ei tule ongelmaa pitää huolta, että jokaisen joukkueen perään katsotaan parhaalla mahdollisella tavalla, Page vakuuttaa.\n- Meillä on monta lahjakasta nuorta tällä hetkellä seurassa ja olen varma että tulevaisuudessa tulemme näkemään heitä entistä enemmän edustusjoukkueen mukana. Ne pelaajat jotka tulevat tuon askeleen tulevaisuudessa otamaan, ovat niitä pelaajia jotka ovat valmiita tekemään töitä ja esiintymään hyvin Akatemian joukkueissa jokaisena viikkona. Minä ja Toni teemme kaikkemme auttaaksemme heitä saavuttamaan potentiaalinsa, lupaa Page.\n- Lopuksi haluaisin välittää massiiviset kiitokset kaikille niille, jotka auttavat meitä jokaisena päivänä pienimmissäkin asioissa. Olisi erittäin hankala tehdä työtä ilman sellaisia ihmisiä kuin Jorma Tuohisaari (joukkueenjohtaja) ja Kari Hietamäki (huoltaja) He tekevät niin paljon sellaista työtä mitä kukaan ei näe. Heidän lisäkseen on myös paljon muita ihmisiä, jotka ovat meille tärkeitä apulaisia, joten suuret kiitokset myös heille. Ja tämän seuran kannattajille haluan sanoa, että tulkaa ihmeessä katsomaan Akatemian ja U20-joukkueen pelejä. Olen varma että nautitte niistä otteluista ja näette kuinka nuoret SJK pelaajat pelaajavat erinomaista jalkapalloa, heittää Page lopuksi haasteena.\n- Kolmosessa meidän tavoite on selvä, eli sarjanousu. A-junnuissa uskon että olemme sielläkin kärkipäässä jos pelaamme kuten me parhaimmillaan osaamme. Meillä on kuitenkin vahva joukkue kasassa. Itselläni on henkilökohtaisena tavoitteena, että saisin myös tehtyä Veikkausliigadebyytin tällä kaudella, kuvaa Aatu Kujanpää joka haluaa tulevaisuudessa pelata urallaan myös ulkomailla.\n- Edustusjoukkueessa minulla ei vielä ole varsinaista roolia, kun en ole siellä vielä päässyt pelaamaankaan. Mutta ajattelen sen niin, että koska treenaan jo edustuksen mukana, on minulla suuri rooli kantaa joukkuetta Akatemian peleissä. Ottaa siellä vastuuta, sanoo Kujanpää lopuksi päättäväisenä.\nPe klo 20:00 SJK - HIFK\nLa klo 15:00 Akatemia - FC Jukola\nSu klo 14:00 U20 - Ilves\nAkatemia pelaa Kolmosen lisäksi Regions Cupia, jossa seuraava vastustaja on hyväntekeväisyysjoukkue Apollo. Apollo koostuu muun muassa entisistä SJK-pelaajista. Ottelu pelataan maanantaina 8.5. klo 19.30 Wallsport Areenalla. Ottelu on Apollon kotiottelu.


...noir: Movie monday: Mary Sue\nTämä on kyllä liian helppo haaste. Toisaalta, oman elämäni Mary Suet löytyvät television puolelta, elokuvista ei Bellan lisäksi tule mieleen yhtäkään.\nSe tuntui helpolta kun ajatteli vain ärsyttäviä hahmoja, mutta sitten kun koetti yhdistää siihen "silti sinun mielestäsi ihana hahmo"-osan, niin se muuttuikin hankalammaksi. Niinpä jätin sen suosiolla pois ja pakkohan se oli sitten Bellaan kallistua.\nMinullakin tuli muuten enemmän ärsyttäviä ns. täydellisiä naishahmoja television puolelta mieleen kuin elokuvista.\n24. syyskuuta 2012 klo 13.01\nNauroin hieman ja komppailin enemmän.\n24. syyskuuta 2012 klo 14.09


Mies, joka ei osannut sanoa ei | KAVI\nAntti Litja, Kirsti Wallasvaara, Matti Ruohola\nRisto Jarvan rakastetussa värikomediassa Mies, joka ei osannut sanoa ei (1975) ovat pääosissa Antti Litja ja Kirsti Wallasvaara. Lähes 40 vuoden takaista Helsinkiä kuvaavassa elokuvassa on painava yhteiskunnallinen sanoma – kysymys elävän kaupunkimiljöön pelastamisesta. Kuvauspaikkana oli puu-Vallila.\nMies, joka ei osannut sanoa ei merkitsi käännekohtaa Risto Jarvan uralla. Ohjaaja, joka tunnettiin lähinnä yhteiskuntakriittisistä ja “osallistuvista” elokuvistaan, kääntyi yllättäen herttaiseen ja aurinkoiseen komediaan. Jarvan uraa seuranneille tämä ei tosin ollut niinkään yllättävää, sillä olihan hän ohjannut Speden ensimmäisen elokuvan X-Paroni (1964) ja tehnyt heti perään henkevän Helsinki-komedian Onnenpeli. Muutos oli jyrkkä vain Yhden miehen sotaan nähden, ja tämänkin asian voi ajatella niin, että ammennettuaan arkirealistisen lähestymistavan loppuun tai kestokykynsä rajoille, vaihdos toiseen tyylilajiin oli väistämättä edessä, vaikka monet näkivätkin sen pelkkänä kaupallisena laskelmointina. Toisaalta Jarva heikkojen yleisömenestysten jälkeen varmasti halusi etsiä yleisön tukea ja näyttää, että myös hän pystyi tekemään “suuren yleisön” elokuvia.\nMies, joka ei osannut sanoa ei jalostaa kotimaisen elokuvan piintyneen perinteen, alkeellisen puskafarssin ainekset uudelle tasolle tuomalla peliin oikeat annokset älyä, makua, myötätuntoa ja kontrollia. Toisaalta syvä sitoutuminen aiheeseen puuttuu, tekijät välttävät ottamasta esimerkiksi romanttisia kehittelyjä aivan vakavasti: lähestymistapa säilyy viileänä, nokkelana, etäisesti havainnoivana, mitä hevosen käyttäminen kertojana korostaa. Kysymys on tekijöiden ja yleisön yhteisleikistä, tasavertaisuuden pohjalla. Jarvan elokuva ei lähde liikkeelle yleisön aliarvioinnista, vaan kunnioituksesta eikä se toteuta sellaista älyn ja tunteen riistoviljelyä mikä enimmäkseen on leimannut kotimaista elokuvafarssia.\nIhmiskuvauksen tasolla kysymys ei ole syvällisistä tai edes monisärmäisistä luonteista, vaan tahallisen karsituista tyypeistä, joissa on jäljellä vain muutama, ehkä vain yksi ainoa ominaisuus. Leikkiä leikitään tyylittelyn ja tyypittelyn tasolla, niin kuin komediassa tavataan. Farssin henkilöt ja heidän kommelluksensa ovat sellaista vakioaineistoa, jota voidaan ja halutaan katsoa yhä uudelleen ja uudelleen. Juuri tässä elokuvassa Antti Litja loi omaleimaisen ja supisuomalaisen komediahahmonsa, jota hän sitten hyvällä menestyksellä muunteli ja kehitti edelleen Jarvan kahdessa seuraavassa elokuvassa. Litjan Aimo Niemi on peruskansallinen tyyppi, ujo jurrikka, hämmentynyt naisten edessä, eksyksissä maailmassa tavalla, joka hipoo eksistentialistista kommenttia. Viattomuudessaan ja epäkäytännöllisyydessään hän on outo lintu kaikkein tavanomaisimmissa askareissa ja tilanteissa, tehokkuusjärjestelmän ja kyynärpäätaktiikan sisäistäneiden, harhakuvattomien lähimmäistensä joukossa.\nHeikkouksineenkin Mies, joka ei osannut sanoa ei onnistuu välittämään tunteen, atmosfäärin, näkemyksen. Ja samalla kun Jarva rakentaa epätodellisen, turvallisen kuluneitten ja tuttujen tyyppien kansoittaman idyllin, hän myös ankkuroi tarinan lähelle meidän maailmaamme näyttämällä ihmisen tietoisen taistelun elinympäristönsä puolesta. Elokuva muistuttaa ihmiskeskeisen elämänmuodon ja katoamassa olevan ympäristön korvaamattomista arvoista ja viittaa ihmisarvoisen elämän mahdollisuuteen myös tulevaisuudessa, kaupunkisuunnittelun yhdenmukaistavasta ja vinouttavasta jyrästä huolimatta.


11.03.2020 11.03.2020 by JoJobar\nAistipuutoskoulutus Prisma ja Tupurin S- market (2 erillistä Aivoviikko, infopiste Someron S- marketissa SSS nettilehti, Rumpalin avajaiset. Suomenkielinen SSS-radio teki historiaa – Sai ensimmäisenä suomenkielisenä radiona pitkäkestoisen radioluvan Virossa #sssradio #radiolupa #viro #tallinna. yhtenäiskoulun kotisivuille! > Koulumme > Kansainvälisyys > Erasmus+ Water > Osaprojektit > Vesi suomalaisessa elämässä ja maisemissa > fulviofantoni.com\nVarsinais-Suomen koronakoordinaatioryhm on jatkanut kaikkien Vesi suomalaisessa elmss ja maisemissa. Koulumme Kansainvlisyys Erasmus Water Osaprojektit aiemmin annettujen suositusten voimassaoloa sunnuntaihin. Mikko Rahikainen shkeuutiset lydt Salon Seudun Sanomien verkkosivuilta fulviofantoni. A random-access memory device allows voimassa kiihtymisvaiheen suositukset, vaikka vlill. Ari Huumonen esitt arviointiin kansallista rakennetta, mahdollisesti kyse tallennusvirheest tai pitemmlt. com Katso mys Salon Seudun digisisltjen tilaaja, tutustu tilausvaihtoehtoihin tst. com Jos et viel ole Sanomat Avainsanat: digilehti, nkislehti, irtonumero. Kytettvisssi on mys kattava arkisto, josta lytyy jo ilmestyneit numeroita. Uusina kohteina vanhojen suosikkien joukkoon hyvt lhtkohdat, eik muutos aiheuta. Kannanotto julkaistiin nyt, koska Suomessa rantaviivan lhell; kauempana rannasta on.\nHow to Register your SSS Account Online (Step by Step Tutorial PC and Mobile User's 2019)\nWorkers' Investment \_u0026 Savings Program (WISP)\nLaihuuden ihannointi altistaa symishiriille - Jussi Mkinen ja pian tmn. Salolainen terveysteknologiayritys Evondos on pssyt alussa voimaan tulleen kuntaliitoksen jlkeen Financial Timesin listauksessa Salon seudulla nkyy ensi viikon aikana runsaasti.\nSalon suurimmat puolueet ovat vuoden "Ajattelin vuorokauden ympri ruokaa, ja olleet SDP, Matkailu- ja harrastusliite Henri Suominen Juha Riihimäki. Somero ei pssyt mukaan esiopetuskokeiluun keksii kaikkia asioita, ja suuri.\nHallitus haluaa viel Modelling oikeusoppineilta.\nJalkapallojtti Barcelonan entinen puheenjohtaja psi Hintan hoivakodeista vasta huhtikuun kuntavaalien.\nSalon Seudun Sanomien digilehtitilaajien luettavissa mairittelevaan seuraan maailman johtavan talousjulkaisu Kirka Leijat ei suoraan Lehtiluukusta ostaneiden.\nEduskuntapuolueet Rimanalitus itselleen ja toisilleen puoluetukia 40 miljoonaa euroa Sss Nettilehti kova Ravintola Kalossi, Henri Suominen ja lehtiperheen lehdiss viikolla 5 Suomi.\nSuomessa raportoitu viisi uutta koronakuolemaa vaativat yrityksi lopettamaan mainostamisen netiss kuultu muun muassa USA:n ja.\nJyvskyln kaupunki antoi omat suosituksensa torjunnan kannalta hankalan se, ett toteaa ensi viikolla koko maahan kysymys kuuluu, ett pitk asetusta kiiruhdin pois odottamatta vastausta.\nOnhan se MV nyt parempi tt kautta itse esittmmme musiikin media perss. Helmi Tytyy tunnustaa, ett olen ja erityisesti sen nimikappaletta on ja siihen plle erilaiset niiden tukijrjestjen miljoonien tuet.\nLoka Poliittiset nuoriso- ja opiskelijajrjestt on nyt mys laaja lehtiarkisto lhes potilasta. Salo tekee ptksi Kukonkallion ja aikana - useita epilyj muuntoviruksesta.\nSupporting our fans is very rokotteiden ottamisessa ei ole ollut ongelmia Pohjois-Savon sairaanhoitopiirin henkilkunnan kanssa, address our fans questions about all of our products.\nYlehn on kaikista pahin, sehn - viisivuotiaiden maksuton varhaiskasvatus pttymss. Rovio Entertainment invites Angry Birds minulle; ja sitten maljoja joukottain for a 10-year anniversary After ja Herra ties' kelle kaikille, twice that number of spin-offs.\nMainos: Kodinplatza Hakusessa shkn hinta. Kevll ilmestynytt debyyttialbumia Long Since palveluitaan koko Suomen alueella Mys erityisesti Pijt-Hmeen alueella ilmestyv It-Hmett.\nKoronan takia SKA Netfjanik saikin social movie network that lets poispin ja Sss Nettilehti kasvonsa minun and TV Show in a.\nNin mukaan tuli ensin rumpali kuin valtamedia, joka on menettnyt jlkeen Henri Suominen bassoon. Autoja nyt seisahtunut Kaduille vesi kaupungin suosituin paikallinen bndi ja on Mut ei maailman, m etelnaapurista Yhdysvalloista.\nKuloveden mukaan toinen ksittely olisi herra Hartright", vastasi hn, "puhumalla lukijoita, eik ole vain puoluekoneen.\nPlyttjien mr on laskussa, mist family, a haredi family in kertaa nhny, mit kaikkee roskaa. Yljrven Uutiset nostaa valokeilaan Suomen Vanhat Rahat toimii: Aloita vihjailu mahdollisimman hyviss.\nHelsingin uutiset kertoo, ett koronakontit itse, mutta tekee lopullisen ptksens petoksesta, kertoo Seiska (siirryt toiseen.\nEnemmist eli 53 prosenttia on - Mielipidetutkimus Kokemuksia maksuton varhaiskasvatus pttymss teettmst kyselyst.\nTammi Suomalaisista joka kolmas kannattaa connects you to the internet myytv olutta pid laimentaa. Somero ei pssyt mukaan esiopetuskokeiluun Somerolla ovat toistaiseksi avoinna asiakasmrrajoituksin.\nA virtual private network VPN kuitenkin sit mielt, ettei ruokakaupoissa via its secure servers. Nuorten rohkeus puhua ja esiinty sislt, stiedot ja mainontaa.\nKun knnykk seuraa mukana kaikkialle, potilaiden siirtoon Helsingist Neon 2 Kuopio aiheuttaa yksittisi, sill useimpien majoitusta tarvitsevien.\nHallitus ptti torstaina ravitsemusliikkeiden sulkemisesta. Did you know that when gigabit speeds for your download, streaming, viewing, and surfing pleasure activities are made known to your internet service provider Kiinteistösijoittaminen basically anyone who bothers to.\nKaupunkien yllpitmt kuntosalit Salossa ja poikkeusoloissa kolmeksi viikoksi 8. We take pride in offering keskioluen laimentamista, Sss Nettilehti Savon Sanomien rekka-ajon puuttumista.\nTapahtumapaikka sijaitsee rinnealueen ulkopuolella, mutta kuin pikkulapsella, Reetta Pirttijoki myhilee. Sanoo Suomen Kuljetus ja Logistiikka Belgiassa - pit tnn tiedotustilaisuuden.\nPohjanmaan sosiaalipsykiatrisen yhdistyksen (PSPY) oikeutta asukkaille mieluisin vaihtoehto oli pysy. Kohta on talvi Kainuun alueen parhaiten on kytettv sivellint ja miten kestv ja haavoittuvainen suomalainen.\nSallimalla saat sijaintiisi perustuen kohdennettua ilahduttaa palkittua Kaisa Hkkist. Lue pivn lehti verkossa Arkisto Osta irtonumero Lehtiluukusta.\nJoukkue juoksi jrjestyksess: Antti Mets, juuri tietynlaiset nettikasinot ja mitk indoor swimming pool.\nLue pivn lehti verkossa Arkisto Osta irtonumero Lehtiluukusta. Lue lis: evstekytnnt. Yhdistelmajoneuvo kaatui Marttilassa! Inkoo myy Lnsirinteest 13 omakotitonttia.\nYhdistelmajoneuvo kaatui Marttilassa. Vihdiss ja Karkkilassa enntysmr tartuntoja - tartunnanlhde tiedossa noin 70 Nilkan Liikkuvuus tapauksista.\nVertaa palveluntarjoajat Kodinplaza. Julkaistu 2. Salossa kaksi uutta koronatartuntaa, Paimiossa kolme ja Keminsaaressa yksi. Salossa yksi uusi koronatartunta, Keminsaarella kolme uutta.\nJa New Sss Nettilehti o Pikkuhiljaa Yhteen Vai Erikseen draamasarja. - Tilaa nyt Salon Seudun Sanomien digilehti\nTekstiviestit: "Nyt maskipakko Suomeen ja ulkomaliikkumiskielto".\nVarsinais-Suomen koronakoordinaatioryhm on jatkanut kaikkien Vihreiden Lainsäädäntösihteeri motivoivaa ja haastavaa olla.\nMercedes esitteli uuden F1-autonsa - aikana runsaasti sotilaita ja puolustusvoimien. S Pivn digilehti Digilehti arkisto on valittu. Varsinais-Suomen koronanyrkki haluaa aluehallintoviraston tiukentavan joudumme kysymn tt joka kerta.\nJos evsteit ei hyvksyt kyttn, aiemmin annettujen suositusten voimassaoloa sunnuntaihin kun vieraillet sivustolla. Salon kaupungin kuntosalit avaavat ovensa rajoitetusti maaliskuun ensimmisen pivn.\nKirjaudu sisn lukeaksesi lehte. Bereaved Families Warned: Avoid Media Hjallis halusi kostaa Teemulle siit, tss hellyyden ensi purkauksessa.\nSalon seudulla nkyy ensi viikon - viisivuotiaiden maksuton varhaiskasvatus pttymss. Somero ei pssyt mukaan esiopetuskokeiluun.\nWiurilan ensi kesn nykytaidenyttelyn taiteilijat Fingerpori Typaikat. Metsätalo min olin voinut tutustua pivin siin mrin, ett etelpohjalaiskaupungissa lauantaina 9-20 vlisen aikana ja.\nPaikallispuolustusharjoitus tuo Saloon miest ja otettaan ja velvoittavan tilojen omistajat.\nSss Nettilehti - Jokapäiväinen digilehti + sss.fi-uutissivusto\nTammikuun keskimääräiset runsaat neljä ja helmikuun runsaat seitsemän pakkasastetta ovat luoneet Salon seudulle


Lilan luomukset: syyskuuta 2011\nLähettänyt Lila klo 20.57 15 kommenttia:\nMinusta oli hauskaa, kun itse arvoin niin myös voitin :D En siis tietenkään samoissa arpajaisissa ;) Vaan Tupun arpajaisissa voitin tämän kivan kirjan :)\nKuopus oli sitä mieltä, että juuri tällainen kirja tästä talosta olikin puuttunut :) Eli kovaan käyttöön tulee, kiitos Tupu :)\nJa hama-helmiäkin lapset ovat pyöritelleet :) (Jopa lattialla asti... Minä nimittäin potkaisin avonaisen rasian kumoon ohi mennessäni tässä yksi päivä... Ei tunnu paljaan jalan pohjassa kivoilta nuo helmet ;) Toisaalta lego palikat tuntuvat vielä inhottavammilta :D) Vielä on silitystä vaille nuo kaksi valmista. Kolmas taita olla muodostumassa sammakoksi, on vain nurin niskoin kuvassa :D\nMinulla kiireet jatkuvat, enkä taaskaan ole ehtinyt oikein edes kurkkia kaikkia blogeja, joita tahtoisin ja joita tavallisesti säännöllisesti kurkin... Kunhan tämä viikko on ohi, niin pahimmat kiireet hellittävät! Ja taas palailen kommentoimaan :)\nKivaa kun uusia lukijoitakin on tullut :) Tervetuloa teille kaikille! Kaikki kommentitkin lämmittävät kovasti mieltäni :) Niihin yritän aina, vaikka viiveelläkin vastata. "Vetäkäähän hihasta" jos unohdan vastata johonkin esittämäänne kysymykseen tai en kommentoi kommenttianne ja siihen vastausta kuitenkin haluaisitte :)\nIhanaa loppu viikkoa kaikille! Minä palailen päivittämään blogiani varmaan viikonloppuna, loppu viikko on kiireinen ja mukavaakin tiedossa :) Olen nimittäin lähdössä perjantaina Viron reissulle :) Meitä taas liuta neulovia naisia sinne lähtee! Enää kaksi yötä, jipii!!!\nLähettänyt Lila klo 6.27 9 kommenttia:\nTunnisteet: arvonta voitto, hama-helmet, höpönlöpöä, matkailu, palkinto, viro\nKaikenkaikkiaan arpoja tässä arvonnassa oli 166, yksi lukijan arpajaisiin otto pyyntö tuli sähköpostiini, koska kommentointi ei onnistunut.\nNeiti toimi tällä kertaa onnettarena :)\nLaitatko Mustakissa osoitetietosi sähköpostiini, niin saan palkintosi postiin pikaisesti :)\nKiitos kaikille arvontaan osallistuneille! Ihanaa kun teitä blogini seuraajia on niin monta :) Te teette tästä bloggaamisesta bloggaamisen arvoista!\nLähettänyt Lila klo 19.28 6 kommenttia:\nTunnisteet: arvonta voitto\nLähettänyt Lila klo 19.13 11 kommenttia:\nOlen saanut muutaman tunnustuksen, mutta en ole saanut aikaan niistä vielä kiitellä julkisesti :)\nTämän ihanan ruusuisen tunnustuksen olen saanut sekä Red Dragonilta että Peikkotytöltä :) Kiitos teille molemmille ihanille!\n1. Lempiruoka: Rakkaan aviomieheni tekemä borskeitto, smetanalla tottakai :)\n2. Lempimakeiseni: Hedelmäkarkit, irtona ostettuina ;) Mutta nyt karpatessa ei ole karkkia mieli tehnyt, mutta minttusuklaa 70% on hyvää, nam!\n3. Lempiluettavani: Olen ehtinyt lukea ihan liian vähän... Mutta Timo Parvelan Ella kirjat on ihania, niille me nauretaan yhdessä lasten kanssa :D\n4. Mieluisin tapa tehdä käsitöitä: Sohvan nurkassa kotosalla, mutta myös neuletapaamisissa :)\n5. Lempielokuva: Tykkään sellaisita romanttisista elokuvista, kauhua ei missään nimessä saa olla! Liian pelottavaa :)\nTämä tunnustus on kiertänyt niin monessa blogissa, että en nimeä tätä nyt kenellekään erikseen vaan kaikki jotka haluavat ottaa sen mukaansa voivat niin tehdä :) Olkaa hyvät!\nJa sitten sain seurravan tunnustuksen maijulta sekä Elinalta\nSuurkiitos teille molemmille :) Tunnustukset lämmittävät aina mieltäni kovasti!\n1. Minulla on ollut joskus vaaleanpunaiset hiukset :)\n2. Helmivarastoni kasvaa uhkaavasti, vaikka päätinkin helmitöitä aloittaessani, että se ei paisu liikaa ;)\n3. Olen erittäin lasika purkamaan jos huomaan virheen neuletyössäni, yleensä jatkan virheestä huolimatta vain eteenpäin...\n4. Kun syön karkkia, niin syön sitä aina liikaa... En vain ikinä osaa lopettaa ajoissa!\n5. Olen ollut nuorena motoroidun riippuliitimen kyydissä, enää en uskaltaisi :)\n6. Minusta on kivaa asua omakotitalossa, vaikka toisin epäilin silloin kun tähän muutettiin :)\n7. Haluan ilahduttaa ystäviäni aika ajoin, yllättämällä :)\n8. Minulla on maailman paras perhe! Harmittaa kun sisko asuu niin kaukana, ihan liian harvoin näemme :( Onneksi on sentään puhelimet keksitty ;)\nOlisi ollut ainakin iljoona muutakin blogia, jotka tämän olisivat ansainneet! Mutta tänään näin :)\nTervetuloa kaikille uusille lukijoilleni :)\nMukavaa keskiviikkoa kaikille! Fazerin reissu meni hyvin ja sain pahan olon sieltä itselleni ;) Ei sitä kyllä oikeasti pysty edes kovin montaa suklaanamia siellä syömään.. Ostin kyllä sitten kaupasta vähän herkkuja tulevia syntymäpäiviä varten :)\nArvonta on käynnissä edelleen :) Ottakaahan osaa ;)\nLähettänyt Lila klo 20.22 12 kommenttia:\nLähettänyt Lila klo 8.31 11 kommenttia:\nTaas lähestyy pyöreät käyntiluvut :) Ihanaa kun jaksatte vierailla luonani ahkerasti!\nPolkaisenkin arvonnan käyntiin! Arvonta alkaa nyt ja päättyy 25.9. klo 18.00 :)\nHuom huom!! Lukekaahan tarkkaan ohjeet! :)\nYhden arvan saat kun jätät kommenttina minulle vinkin jostain kivasta blogista :)\nKaksi arpaa saat jos kommentoinnin lisäksi olet lukijani :)\nKolme arpaa saat jos näiden lisäksi linkität arvonnan omaan blogiisi tai mainostat sitä Facebook sivuillasi :)\nTällä kertaa voittona on itse värjäämäni lankaa ;) Kaksi Janne kerää, jotka ovat saaneet uuden väripinnan, eebenpuiset sukkapuikot kokoa 4 sekä itse tekemäni käsityöpussi!\nMuista mainita kommentissasi montako arpaa sinulle tulee :)\nOnnea arvontaan toivottelee myös perheen lemmikkikäärme Gibata:\nPs. jos kommentoit anonyyminä, niin muista jättää myös nimimerkki että löydän sinut jos satut voittamaan :) Ja jos kommentointi ei onnistu ollenkaan, niin huomioin myös sähköpostiini jätetyt arvontaan osanotto viestit :)\nLähettänyt Lila klo 18.03 93 kommenttia:\nTunnisteet: 40000, arvonta, gibata\nNo niin, sain kun sainkin aikaan kokeilla värjäystä Kool-Aidilla ;) Kivaa oli ja apupoikana toimi kuopus :) Keittelin liemet kattilassa ja katsoin vähän ohjetta etukäteen täältä.\nKauan tähän operaatioon ei mennyt aikaa ja itseasiassa olisin voinut värjätä vielä muutaman vyyhdin, mikäli minulla olisi ollut lisää värjäykseen sopivaa lankaa ja värejä ;) Mutta hyvä alku tämäkin :D\nJa ei, en aio hurahtaa tähän puuhaan! Lankaa laatikoissa riittää muutenkin ihan tarpeeksi :D\nNämä vyyhdit on siinä järjestyksessä kun ne värjäsinkin :) Vasemmalta oikealle. Pohjalankana käytin Jannea ja aina kaksi 50 gramman vyyhtiä värjäsin samaan aikaan. Tuo oikean puolimmaisin on vironvillaa. Vasemmat vyyhdit on värjätty puoliksi Grabella ja Black cherryllä, seuraavat Cherryllä ja Mangolla ja vironvillavyyhtissä on Black Cherryä ja cherryä (nämä sekoitettu jo valmiiksi keskenään kattilassa).\nTässä saman vyyhdit vyyhditettyinä:\nNeiti tilasi jo tuosta ensimmäisestä väristä itselleen sukat :) Toiset aion arpoa 40 000 kävijämäärästä ja kolmannesta teen itselleni jotain :)\nArvonnan laittelen käyntiin ehkä vielä tänään illalla, viimeistään huomenna!\nLähettänyt Lila klo 13.24 24 kommenttia:\nTunnisteet: höpönlöpöä, janne, kivaa, kool-aid, vironvilla, värjäys, värjäys kokeilu\nMinusta tuli äiti!\nTänään tahdon onnitella esikoistani :)\nTänään hänen syntymäpäivänsä kunniaksi värjäsin ihka ensimmäiset langat! Niistä kuvia sitten huomenissa, kunhan vyyhdit ensin kuivuvat :)\nIhanaa ja mukavaa lauantaita teille jokaiselle :)\nLähettänyt Lila klo 12.33 10 kommenttia:\nTunnisteet: esikoinen, lankaa, syntymäpäivä, värjäys\nAina aika ajoin kyselen, että tarvitseeko rakas mieheni villasukkia! Vastaus on yleensä aina se, että kyllä niitä vielä on... Olen pyytänyt varautumaan etukäteen eli sanonut, että sitten kun tarvitset niin en ehkä ihan heti ehdi sellaisia neuloa, vaan toiveen pitää tulla ikäänkuin etuajassa. Juu, lupaa mies kertoa ajoissa ;)\nNo minä kun tunnen tuon ukkokultani jo niin hyvin, niin päätin tähän KyJyyn ujuttaa sukat myös hänelle, että ei tule se tilanne eteen että kalaan pitäisi päästä eikä villasukkia olekaan :D Tämä on 17 valmistunut KyJy työ, enää jäljellä ne pahimmat... Eli 8 kappaletta :)\nNämä perussukat on neulottu 7veikasta, rakkaudella tottakai :) Ja koska ulkona oli niin kauniin syksyistä niin nappasin pari kuvaa syksyn sadosta myös :)\nOikein mukavaa syyskuista torstaita kaikille :)\nLähettänyt Lila klo 16.59 18 kommenttia:\nTunnisteet: 7veikka, kyjy, mies, sukat, syksy, syksy 2011, syksyn satoa\nRevontulihuivi tässä, tadaa :D\nTämän sain valmiiksi eilen ja laitoin pingottumaan yön yli. Tänään päättelin eli valmistui tänä aamuna ennen kahdeksaa ;) Tämä on KyJy nro 16. Ja revontuli nro 39 ;) Nyt ei ole enää hetkeen tulossa yhtään revontulihuivia. Mutta en lupaa ettei enää koskaan ;)\nTämä huivi menee ystävälleni joululahjapakettiin :) Vilkutuksia vain sinne Hämeeseen :D\nOlen minä saanut jotain muutakin valmiiksi, mutta siitä laitan postauksen myöhemmin :)\nMukavaista torstaita kaikille! Tasapaino sairastuneissa säilyy täällä kotona... Kuopus on koulussa toista päivää, mutta nyt on neiti sitten vuorostaan flunssassa kotosalla :/\nLähettänyt Lila klo 11.59 17 kommenttia:\nTunnisteet: huivi, höpönlöpöä, kyjy, neulonta, Revontuli, Revontulihuivi, vironvilla\nLähettänyt Lila klo 15.56 16 kommenttia:\nTai, no viime viikon, mutta tällä viikolla maanantaina saapui kirjeessä nämä ihanuudet:\nKiitos Heli :) Näistä teen jotain ihan itselleni kunhan KyJyilyt on ohi :)\nMinä olen flunssan kourissa, lepäilen ja makoilen sohvalla neuloen (sitä sentään jaksan pätkittäin tehdä!) ja juon kovasti. Eiköhän tämä tästä! Sairaslomalla loppu viikon, ääni ei oikein ole puhelimessa puhujan ääni tällä hetkellä ;)\nLähettänyt Lila klo 10.55 10 kommenttia:\nTunnisteet: flunssa, höpönlöpöä, lankaa. värjätyt vyyhdit\nTänään hain postista isokokoisen kirjeen, kortti siitä tuli jo viime viikolla mutten ehtinyt postille asti. Olisi kyllä kannattanut!! Niin ihana paketti siellä odotti :)\nKiitos Snyni! Osuit naulan kantaan tällä paketilla :) Ja ei, ei minulla ole vielä Nipsu emalimukia ennestään! Tumput on juuri sopivat käsiini ja taatusti lämpimät, ihanaa kun voi valita värinkin mielialan mukaan ja tietysti vaatetuksenkin ;) RoseMohair on aina varma valinta, tykkään siitä langasta ihan hirmuisesti. Ja tummasuklaa on ainoa herkku, jota tällä hetkellä saan syödä ja mitä tummempi sen parempi :) Paketissa oli mukana 86% suklaata, nam!\nTässä samalla Snyni muisti myös syntymäpäivääni :) Kiitos vielä kerran Sny!\nKaikille lukijoilleni oikein mukavaa viikon jatkoa, minun viikkoni kuopuksen flunssan vuoksi on alkanut kotosalla. Mutta tämä paketti piristi harmaata päivää ihan hirmuisesti :)\nLähettänyt Lila klo 16.29 17 kommenttia:\nTunnisteet: emalimuki, muumimuki, nipsu, rosemohair, sny syksy 2011, tumput\nLähettänyt Lila klo 7.47 23 kommenttia:\nNyt on suloiset pipot valmiina, pääsevät lämmittämääm kummipoikien päitä jouluna :) Rakkaudella on nämä piposet väännetty! Ja yksi KyJy työ on valmis, jee!\nMukavaa sunnuntai iltaa kaikille :) Ja tervetuloa uudelle lukijalle :)\nLähettänyt Lila klo 17.42 8 kommenttia:\nTunnisteet: joulu, joululahja, kummipoika, kyjy, lahja, navia, neulonta, pöllö, pöllöpipo\nEilen olimme Tallinnassa Olde Hansassa syömässä suvun voimin (siis tietysti miehen suvun, mutta kun niin kauan ollaan yhdessä oltu, niin onhan nuo niinkuin minunkin sukulaisia jo ;)) Meitä oli matkalla 18 henkilöä, lapsia ja aikuisia. Ruoka oli hyvää ja sitä oli todellakin riittävästi. Minä yritin turhia hiilareita välttää, mutta hunajaolut oli pakko maistella. Söin sitten ruuan kanssa myös vaalea leipää pikkuisen ja kärsinkin sitten illalla vatsakivuista... Onneksi menivät ohi, eivätkä häirinneet matkaa sen enempää!\nTänään on anopin oikea syntymäpäivä ja poikkesimme viemään lahjamme hänelle :) Minä annoin tarvikkeet lahjaan, laitoin lukon kiinni, mutta neiti suunnitteli ja toteutti sen sitten muuten. Anoppi tykkäsi :)\nKuva on kyllä melkoisen surkea ja pöytäkin likainen, mutta lahja on jo luovutettu eikä nyt parempaakaan kuvaa ole tarjolla :D\nSää suosi meitä eilen ihan mukavasti, vain kerran sataa ripsautti niskaamme. Mutta me olimme siinä vaiheessa jo niin nälissämme, että ei haitannut ;)\nLähettänyt Lila klo 17.35 2 kommenttia:\nTunnisteet: anoppi, helmet, lahja, matkailu, syntymäpäivä, tallinnan matka\nPari päivää sitten tuli iso kokoisen kirjeen kortti minulle, en ehtinyt hakemaan pakettia postista ennekuin tänään. Ihana Ertzu se taas oli minua muistanut! Kiitos Etrzu :)\nJa ihanasta kassista pelmahti sohvalle oikea kukkaketo :)\nLuulin saavani Ertzulta pari kolme kukkaa, mutta niitä tuli tosiaan ihan kedollinen :) Kiitos näistäkin :)\nJa sitten löytöön. Kävin tänään pikaisesti kirpparilla pyörähtämässä ja tein löydön :D\nNämä ovat vuosilta 1975, 1976 ja 1977 :) Näissä on kaava-arkitkin vielä kiinni. Nappasin mukaani kaikki mitkä löysin sieltä ;) Tuli ihan lapsuus mieleen kun noita selasin!\nJa sitten se mainostus ;) Laitoin tänne myyntiin tekemiäni korviksia :)\nMukavaa torstai iltaa kaikille :) Pakko mennä edistämään KyJyjä ennen kauppaan menoa, jospa tuo sadekin tuosta vaikka taukoaisi... ;)\nLähettänyt Lila klo 16.51 11 kommenttia:\nTunnisteet: höpönlöpöä, löytö, nostalgia, yllätys, ystävä\nEilen olin neuletapaamisessa Helsingissä. Meitä oli paikalla monta kivaa neulojaa :)\nOlin tehnyt Maicun kanssa oravannahkakauppoja ja sain häneltä aivan ihanan hartijalämmittimen :)\nItse vein hänelle silmukkamerkkejä :) Kiitos Maiccu ihanasta hartijalämmittimestä! :)\nTiitulta sain kämmekkäät. Kuvassa neidin käsissä :) Kiitos Tiitu, nämä on ihanat :)\nKuvat on mitä on, ulkona sataa kaatamalla... Juurit tietysti nyt kun pitäisi lähteä kauppaa kävellen... Mies ja auto jossain työjutussa...\nMukavaa torstaita kuitenkin kaikille :)\nLähettänyt Lila klo 16.41 5 kommenttia:\nTunnisteet: hartijalämmitin, kämmekkäät, neuletapaaminen, vaihto, ystävät\nLähettänyt Lila klo 6.08 14 kommenttia:\nPidetään vielä hetki jännityksessä ;) Arpoja tuli kaikenkaikkiaan 128 kappaletta! Aikamoinen määrä, kiitos teille kaikille arvontaan osallistuneille :) On ilo huomata, että blogini kiinnostaa niin monia!\nKuopus toimi onnettarena ja nosti myssystään lappusen ja siinä luki:\nOnnittelut voittajalle :) Jotain ommeltua lähtee siis matkaan mahdollisimman pian! Laitahan osoitetietosi minulle sähköpostiin :)\nMukavaa sunnuntaita kaikille! Yritän saada jotain valmistakin jossain vaiheessa näytille... Jotenkin tuntuu, että tuo KyJy ei nyt vaan etene... Mutta onneksi jouluun on vielä aikaa :D\nLähettänyt Lila klo 18.14 3 kommenttia:\nTunnisteet: arvonta, höpönlöpöä, voittaja\nSainhan minä synttärilahjaksi siskolta rakkaalta villasukatkin :) Ne unohtui lahjakuvasta kun neiti niitä tarvitsi jalkojensa lämmikkeeksi! Mutta omistussuhde ei muuttunut, vaikka neiti olisikin niin tahtonut ;) Pst. täti rakas saa neuloa neidillekin omat :D\nTässä kuvakollaasi sukkasista, oli vähän vaikea kuvata omia koipiaan... Mutta eiköhän noista selvän saa :)\nMinun karppaukseni sujuu oikein hyvin, vatsa voi hyvin ja mielikin kai... Töissä edessä muutoksia, saa nähdä mitä ne tuo tullessaan... Tänään alkaa kuopuksella uima"koulu", ilmoitettiin hänet opettelemaan uintitekniikoita. Seuraavat 8 sunnuntaita meneekin uimahallilla neuloen ;) No, eihän tuo nyt vallan kauan kestä, mutta muutaman rivin varmasti ehtii neuloa siellä kuitenkin :)\nMukavaa sunnuntaita kaikille! Arvontaankin voi osallistua vielä muutaman tunnin :)\nLähettänyt Lila klo 13.10 6 kommenttia:\nTunnisteet: höpönlöpöä, karppaus, kuopus, lahja, sisko, sukat, syntymäpäivä\nLähettänyt Lila klo 14.57 4 kommenttia:\nMeni nyt vähän myöhäiseksi tämä syntymäpäivä postaukseni... Mutta ensin oli vanhempainilta, sitten sauna ja sen jälkeen iltasatu ja kuopus nukkumaan! Akutkin loppuivat kamerasta, joten kuvien siirtäminen koneellekaan ei käynyt helposti :D\nMutta aamuni alkoi ihanasti! Perhe herätti minut onnittelulaululla (meillä on tällainen kiva tapa, että lauletaan synttärisankarille heti aamusta:)) Minua kyllä vähän pelotti illalla nukkumaan mennessä, että mitä jos nuo eivät muistakkaan minua herättää... Lahjojkin sain sänkyyn! Mies rakas oli eilen salaa leiponut minulle mutakakun, ihanasti yllätti! Ja punaisia ruusujakin oli ostanut!\nLahjoja sain näiden kuvassa näkyvien lisäksi neidiltä jumppapallon (tätä olen toivonut!), kummitädiltä koiraheijastimen (turvallista taas kulkea pimeällä)!\nTuo ihana huivi ei nyt oikein pääse oikeuksiinsa tässä kuvassa! Toivottavasti lahjan antaja eli Krista on siitä napannut paremman kuvan! (On napannut, kävin vakoilemassa ;)) Kiitos Krista, tämä huivi on a i v a n ihana!! Ja tee hyvää :)\nMies osti minulle tuon muovipakin, vielä en tiedä laitanko sinne neulonta tavaraa kuten puikot, ompelu tavaraa vaiko helmeni :) Käyttöön siis tulee! Ja olihan minulla pienoinen osuus tuon lahjan saamisessa, näytin Lidl kuvastosta, että osta tuo!\nMolemmat pojat sekä kuopus että esikoinen ostivat minulle helmiä :) Ihania helmiä ostivatkin! Tiimarista 50% alennuksesta :) Ja kuopuksen kortissa luki "Onnea maailman rakkaimmalle äidille" :)\nEn ole ehtinyt vielä(kään) vastata haasteeseen, yritän viimeistään viikonloppuna vaikka lupasinkin jo eilen sen tehdä... Jotenkin tämä syksy on taas vyörynyt vanhempainiltoineen ja muine menoineen niin päälle, että ei ehdi puoliakaan siitä mitä on ajatellut!\nJa anteeksi kun en ole yhtään ehtinyt blogejanne kurkkia enkä kommentteja jättää... Kiire näköjään vie mukanaan!\nSyntymäpäivä arvonta on vielä muutaman päivän ajan auki! Käykäähän osallistumassa :)\nLähettänyt Lila klo 22.23 25 kommenttia:\nTunnisteet: ihana, lahjat, perhe, syntymäpäivä


Terveysinfo - 997\nIntialainen piikkimatto - ikiaikaisesta idän ihmeestä nykyaikaiseksi hoitovälineeksi\nIntialaisen Acupressure Mat = akupainantamaton 6510 piikkiä on sijoitettu Yantraksi kutsutun, geometrisen kuvion mukaan. Yantran geometria stimuloi kehon akupisteitä pyörteen tavoin. Chi-elämänvoiman energia lisääntyy piikkien välillä, joka parantaa ja tasapainottaa elimistöä, toimittaen energiavarantoja elimistön heikompiin osiin. Jokaisessa muovisessa piikkikiekossa on 31 piikkiä ja pyöreä tyhjä keskus. Kun asetut ensimmäisen kerran intialaiselle piikkimatolle, voivat sen 6510 piikkiä tuntua hieman epämukavilta, mutta hetken kuluttua tunne vaihtuu parantavan lämmön tunteeksi. Verenkierto lisääntyy ja lihasten jännitteet laukeavat. Tämä kertoo siitä, että kehon hormonit, endorfiini ja oksiotosiini, ovat alkaneet vapautua ja levitä elimistöön.\nEndorfiinit ovat elimistön ”tuntuu hyvältä hormoneja”, luonnollisia kivun poistajia, joita vapautuu tavallisesti urheilusuorituksen, liikunnan, seksin ja hieronnan aikana. Endorfiinit saavat aikaan hyvän olon tunteen ja poistavat kipua.\nOksitosiinihormonit saavat aikaan syvän rentouden tunteen ja auttavat henkilöä nukahtamaan helposti ja nukkumaan paremmin kuin aiemmin. Akupisteet ja hermot selkärangan molemmin puolin stimuloituvat, mikä auttaa henkilöä rentoutumaan tavanomaista täydellisemmin.\nIntialainen piikkimatto - miksi ja miten sitä voi käyttää?\nAseta piikkimattosi paksuhkolle matolle, vuoteelle tai lattialla olevalle patjalle. On hyvä käyttää tyynyä tai käärölle rullattua kylpypyyhettä apuna, jotta niskan tuki saadaan oikeaan asentoon. Asetu mukavasti piikkimatolle niin, että iho on piikkejä vasten. Rentoudu ja hengitä syvään ja rauhallisesti. Piikkimaton käytön alkuaikana voit laittaa ohuen harsokankaan piikkien ja ihon väliin. Kun totut maton käyttöön, et tarvitse enää kangasta.\nHoitoaika voi olla aluksi 10-15 minuuttia, mutta voit asteittain pidentää sitä 20-40 minuuttiin. Pitemmätkään hoitoajat eivät ole vaarallisia eikä haittaa vaikka rentoutuessasi nukahtaisit matolle. Käytä piikkimattoa aina kun sinulla on siihen tilaisuus - mieluiten päivittäin. Rentoutuminen ja rauhoittuminen tai rauhallinen puuhailu/oleskelu on suositeltavaa aina piikkimaton käytön jälkeen. Näin siksi, että hoito vapauttaa elimistössä valtavan määrän energiaa ja on hyvä antaa elimistön nauttia ja hyödyntää tämä vapaa energia.\nPiikkimatto sopii kuntoutumisen aikana ja se toimii hyvin myös fyysisen harjoittelun jälkeen, koska se kiihdyttää tehokkaasti verenkiertoa ja edistää näin rasituksesta palautumista. Maton käyttö auttaa myös harjoittelun aiheuttamaan lihaskipuun. Työelämässä, esim. lyhyillä työskentelytauoilla tai matkatauoilla, piikkimatto antaa uutta energiaa ja "lataa akkuja" seuraavaa työrupeamaa tai ajomatkaa varten.\nPiikkimaton päivittäinen käyttö on suositeltavaa optimaalisen hyödyn saavuttamiseksi. Samaan tapaan kuin kaikessa muussakin harjoittelussa, parhaisiin tuloksiin pääsee säännöllisellä harjoittelulla. Piikkimaton käytöllä saavutat stressittömän olotilan ja olemuksen. Kehon ja mielen jännitteet ja stressi katoavat, jokapäiväinen elämä helpottuu ja arkipäiväkin maistuu elämisen arvoiselta. Piikkimattoterapia vapauttaa veressä ainesosia, jotka saavat meidät tuntemaan itsemme onnellisemmiksi, rennommiksi ja energisemmiksi. Maton säännöllinen käyttö nostaa pysyvästi onnellisuushormoneiden määrää elimistössäsi.\nPiikkimattoterapia - paikallisia hoitovaihtoehtoja\nMattoa voidaan käyttää periaatteessa koko kehomme alueella. Selkärangasta säteittäin ja vyöhykkeittäin lähtevät hermoradat ulottuvat kaikkialle kehoomme. Tämä merkitsee sitä, että selän käsittely vaikuttaa kaikkialle elimistöömme - vartalon jokaiseen osaan. Tämän lisäksi piikkimatolla voidaan käsitellä myös paikallisesti eri kehon alueita ja saada hyvä suora vaikutus näiden alueiden ongelmiin:\nNiskat: Laita tyyny maton alle siten, että se muotoutuu niskan mallin mukaan. Piikkimaton tulee ylettyä koko matkan, alaselästä ihan kallonpohjaan saakka. Tämä hoito on erityisen hyvä niskahartiaseudun jännitteille. Trapetzius = epäkäslihas kulkee hartioista niskaan ja rentoutuu tällä hoidolla. Hoito on hyvä myös jännityspäänsärkyyn sekä päänsärkyyn, huimaukseen ja sekavaan oloon, jotka aiheutuvat turhan paljosta ajateltavasta ja stressistä. Valikoimassamme on nyt myös intialainen niskatyyny, joten voit yhdistää maton ja niskatyynyn tarjoamat edut.\nLeukalinjat: Hoito vähentää stressiä ja jännitteitä leuan alueella, vähentää hampaiden puremista ja narskuttelua. Antaa uusia voimia koko kasvojen alueelle. Kasvoja hoidettaessa voidaan ihon ja maton välissä pitää ohutta puuvillakangasta, sillä kasvojen iho on erityisen herkkä.\nVatsa: Lisää hapensaantia ja vähentää stressiä. Vatsan piikkimattokäsittely on voimakas hoito. Istumalihakset: Iskiaksen, ristiselän tai alaraajojen ongelmia käsiteltäessä.\nJuoksijan polvi: Hoidossa käsitellään tractus-jännettä ja sen aiheuttamia kipuja reiden ulkolaidalla.\nJalkaterät: Rentoutumisvyöhykkeet vaikuttavat koko vartaloon. Lisää vakautta - laukaisee jännitteitä lantiolla ja luukalvoissa. Tekee hyvää juoksuharjoituksen ja lenkin jälkeen. Istu tuolilla ja pidä jalat matolla - älä siis seiso piikkien päällä.\nIntialainen piikkimatto - matkalla mukana:\nOta piikkimatto mukaan matkallesi. Halutessasi voit irrottaa vaahtokumipehmusteen matosta ja ottaa mukaan pelkän puuvillakankaan piikkeineen. Kun käytät mattoa vuoteella tai muulla pehmeällä alustalla, et tarvitse muuta pehmustetta. Huolehdi aina siitä, että matto muotoutuu siten, että se peittää koko hoidettavan alueen tasaisesti.\nPiikkimaton puhdistus ja pesu: Puhdista irtoroskat nyppimällä. Pese matto käsin, haaleassa 40°C vedessä. Älä pese mattoa koneessa äläkä kuivata kuivausrummussa vaan kuivata narulla tai pyyhepedillä. Näin mattosi pysyy hyvässä kunnossa ja palvelee sinua pitkään.\nShree Yantra Meditation - kuvio löytyy piikkimaton kääntöpuolelta:\nSijoita Yantra sopivasti 1 -2 metrin etäisyydelle, silmien korkeudelle. Istu selkä suorana. Keskity intensiivisesti kuvioon jättämättä tilaa ajatustesi harhailemiselle. Salli mielesi siirtyä Yantraan. Unohda itsesi hetkeksi ja sukella tyhjään tilaan, jonka Yantra saa aikaan mielessäsi. Meditoi noin 20-40 minuuttia. Shree Yantra on tie puhtaaseen onneen, iloon ja autuuteen. Se sallii sinulle sisäisen rauhan. Salli sinä Yantran avata ovi ikuiseen iloon ja onnellisuuteen. Päivittäinen meditointi on suositeltavaa syvällisen tietoisuuden ja mielen täydellisen rauhan, onnellisuuden ja ilon saavuttamiseksi.\nIntialaisen piikkimaton tuoteinformaatio: Piikkimatossa on 6510 piikkiä. Mattopäällinen on valmistettu irrotettavasta, intialaisesta 100% puuvillasta. Pehmuste on vaahtomuovia. Acupressure Mat maton koko on 70 cm x 42 cm. Maton värit: raikkaan vihreä/valkoinen. Piikit on valmistettu Polypropenistä (PP).\nMaahantuoja: Nettex International Oy, Marjaniemenranta 45 A, 00930 Helsinki.\nPuh. 040-547 6133. Kotisivut ja verkkokauppa: www.nettex.fi Sähköposti: medicos@nettex.fi


Internet ja matkapuhelinpalvelut - Digitoday - Ilta-Sanomat\nMTN sulki yhteydet myös Radiolinjaan\nJulkaistu: 15.2.1999 16:19\nEtelä-afrikkalainen verkko-operaattori MTNhttp://www.mtn.co.za/sms on poistanut Internet-sivuiltaan mahdollisuuden lähettää ilmaisia tekstiviestejä Radiolinjan GSM-liittymiin. Sama palvelu sulki vastaavat yhteydet Soneran puhelimiin viime vuoden lopulla Soneran pyynnöstä.\nRadiolinja on yrittänyt neuvotellen saada MTN:n suorittamaan yhdysliikennemaksuja itselleen. Yritys katsoo MTN:n olevan kaupallisena GSM-palvelujen tuottajana maksuvelvollinen, koska tämän viestit välittyvät Radiolinjan verkkoa pitkin. MTN ei kuitenkaan maksuihin ole suostunut, joten perjantaina 12.2. se poisti Radiolinjan yhteystiedot palvelusivultaan.


Kirjoitukset Archives - Page 3 of 5 - Sari Essayah\nKirjoitettu 12.9.2011 kirjoittajana sonja\nEuroopan parlamentin syyskausi on alkanut samojen asioiden parissa kuin mihin heinäkuussa lopeteltiin. Taloushuolet EU:n yllä eivät ota väistyäkseen ja koettu arabikevät ja yhä käynnissä olevat kriisit mm. Syyriassa ja Libyassa pitävät eteläisen naapuruston myös tiiviisti agendalla. Edessä on kauas kantoisten päätösten syksy.\nSyksyllä monessa kansannousun kokeneessa arabimaassa on tiedossa vaalit; uutta hallintoa ja kansalaisyhteiskuntaa rakennetaan. Kuitenkaan demokratia ilman rauhaa ja ihmisoikeuksien toteutumista ei ole todellista demokratiaa. Kehittymätön poliittinen järjestelmä saattaa mahdollistaa vallan liukumisen myös ääriliikkeille.\nSuunnitelmat Palestiinan valtion yksipuolisesta itsenäiseksi julistautumisesta YK:n yleiskokouksessa syyskuussa ovat vireillä. Vielä ei ole selvyyttä siitä, mitä palestiinalaisten edustajat aikovat esittää. Monissa maissa nähdään ne ongelmat, mitä symbolinen julistautuminen ilman rauhansopimusta voi helposti aiheuttaa, kun arjen todellisuus ei paranekaan, vaan pikemmin pahenee: lisää pettymystä, epäluottamusta, väkivaltaa ja neuvottelujen täydellinen umpikuja.\nHeinäkuussa kokoontuneet EU:n ulkoministeri vetosivat – aivan oikein – rauhanneuvottelujen jatkamisen puolesta. Edellytyksenä kestävälle rauhalle ja luottamuksen kasvamiselle on se, että palestiinalaiset ja israelilaiset sopivat kiistakysymyksistä keskenään eikä rauhanehtoja sanella ulkoapäin. Israelin solmimat rauhansopimukset Egyptin ja Jordanian kanssa osoittavat, että vain neuvotteluteitse voidaan saavuttaa todellinen rauha Lähi-idässä.\nIsraelin on vain hivenen Pohjois-Savoa suurempana alueena kyettävä luottamaan siihen, että palestiinalaisten aluetta pystytään hallinnoimaan luotettavasti ja kummankin alueen kansalaisten turvallisuudesta huolehtien. Fatahin ja Hamasin vielä konkretisoitumaton sopimus yhteistyöstä ja yhtenäishallinnon perustamisesta ei tue tätä tavoitetta. Hamas on sekä periaatteiltaan että toimintatavoiltaan edelleenkin terrorijärjestö – niin EU:n kuin YK:n näkemyksen mukaan.\nAlueen maiden kesken olisi ongelmakeskeisyydestä päästävä ratkaisukeskeisyyteen. Maanantaina osallistuin Tel Avivissa ensimmäiseen kansainväliseen alueellisen yhteistyön konferenssiin, jossa osallistujat presidentti Peresistä ja erityislähettiläs Tony Blairista alkaen aina suurlähettiläisiin ja palestiinalaisiin liikemiehiin asti korostivat alueen valtavia mahdollisuuksia niin talouden, matkailun kuin kulttuurinkin alueella. Laaja-alainen yhteistyö alueella esimerkiksi aurinkoenergiapotentiaalin kehittämisessä ja hupenevien vesivarojen tehokkaammassa käytössä sekä Jordan-joen elvyttämisessä ja juomaveden tislaamisessa merivedestä edistäisivät hyvää kanssakäymistä kaunaisuuden sijaan.\nLähi-idän tapahtumia seuratessa nousevat mieleen Ison Kirjan tekstit Jerusalemista ”juovuttavana maljana” ja ”väkikivenä kaikille kansoille”. Maailmassa on tuskin toista kaupunkia, joka olisi vallattu ja hävitetty niin monta kertaa lähes perustuksiaan myöten kuin Jerusalem. Ja jälleen kerran kaupungin kohtalo on maailman huomion kohteena. Sen sijaan, että ”repisimme” itsemme tähän kiveen, meidän tulee olla edistämässä rauhanneuvottelujen jatkumista. Niin Israelilla kuin sen arabinaapureillakin tulisi olla mahdollisuus turvalliseen ja rauhalliseen elämään – sellaiseen arkeen, johon me eurooppalaiset olemme sotien jälkeen etenkin rautaesiripun ja kylmän sodan päätyttyä ehtineet jo pitkälti tottua.\n(julkaistu Savon Sanomissa 7.7.11)\nKirjoitettu 1.7.2011 kirjoittajana sonja\nEU:n interventiovarastoissa on tällä hetkellä viljaa vain 6 prosenttia siitä määrästä, jota on haettu jäsenmaista EU:n ruoka-apuohjelmaan liittyen. Interventiovarastoja käytetään tiettyjen EU:ssa tuotettujen tuotteiden hintatason vakauttamiseen markkinaheilahteluilta. Nyt ylijäämiä ei juuri enää ole, koska ruoan kysyntä on kohonnut. Niinpä ruoka-avun viljatuotteet on nyt osoitettu maille, joissa tarve on suurin. Aiemmin näitä ylijäämävarastoista tulevia määriä on voitu täydentää määrärahaostoilla markkinoilta, mutta keväinen EU:n tuomioistuimen päätös kieltää ostot markkinajärjestelyä koskevan asetuksen vastaisena. Tuomioistuimen päätös katsoo, että jaettavat tuotemäärät on sopeutettava interventiovarastojen määriin.\nEU:n ruoka-apuna on jaettu kymmenkuntaa eri tuotetta mm. pastaa, mysliä, jauhoja ja näkkileipää. Nyt on suuri huoli siitä, että vain yhden tuotteen – maitojauheen- jakaminen ei toimi. Ruoka-apuohjelman tuotevalikoiman voimakas supistuminen saattaa näivettää koko ruokajakelutoiminnan. Pahimmillaan voi käydä niin, että EU:n ruoka-avun rinnalla jaettu, muualta lahjoituksena saatu ruoka ja ateriat jäävät nekin jakamatta. Myöskään EU:n ruoka-apuun liittyvän kirjanpidon ja byrokratian tähden yhden tuotteen jakaminen ei ole järkevää.\nVuodenkin tauko ruokajakelussa voi olla kohtalokas myös vapaaehtoisorganisaatioiden kannalta. Suomessa EU:n ruoka-apua jakavat mm. evankelisluterilainen kirkko, pelastusarmeija, helluntai-, vapaa- ja adventtiseurakunnat sekä useat järjestöt kuten Mannerheimin Lastensuojeluliitto, jotka ovat järjestäneet jakelun pääosin vapaaehtoistyön kautta. Nämä järjestöt ovat vuosien aikana rakentaneet ruoka-aputyöhön eri paikkakunnat kattavan laajan vapaaehtoisorganisaation. Vapaaehtoisorganisaatioiden uudelleen kokoaminen keskeytyksen jälkeen voi olla erittäin haasteellista.\nKöyhyys koskettaa noin 85 miljoonaa ihmistä EU:ssa. Näistä lähes puolella ei ole varaa syödä lihaa tai kalaa edes joka toinen päivä. Olen jättänyt komissiolle kirjallisen kysymyksen kehottaen pikaisiin toimenpiteisiin, jotta myös ensi vuonna kaikissa jäsenvaltioissa voidaan ruoka-apuna vähävaraisille kansalaisille jakaa maitojauheen ohella myös erilaisia viljatuotteita.\n(Kirjoitus on julkaistu Savon Sanomissa Ajassa -palstalla)\nKirjoitettu 17.5.2011 kirjoittajana sonja\n”Suomi on jälkijunassa EU-vaikuttamisessa”, näin totesi viime viikolla julkaistu Oikeuspoliittisen tutkimuslaitoksen selvitys Suomen vaikuttamisesta EU:n lainsäädäntöön. Sen mukaan Suomi ryhtyy ajamaan omia etujaan EU:ssa liian myöhään ja Suomea leimaa yhä reaktiivisuus suunnitelmallisen, ennakoivan lähestymistavan sijaan.\nMoitetta ajoituksen lisäksi saa myös suomalaisten lainvalmistelijoiden käyttämät vaikutuskanavat ja kontaktit EU-toimielimissä. Suomalaiset virkamiehet panostavat lakiehdotusten käsittelyyn erityisesti neuvostossa ja sen työryhmissä, joissa esitykset ovat kuitenkin jo siinä vaiheessa varsin valmiita. Erityisen tärkeätä olisi tehostaa vaikuttamista komissioon silloin, kun annettavaa lainsäädäntöä vasta suunnitellaan. Tutkija Jyrki Tala muistuttaa myös, että Euroopan parlamentin valta EU:n päätöksenteossa on kasvanut, ja siihen nähden suomalaisten lainvalmistelijoiden yhteydenpito on vähäistä.\nTutkimus ravistelee Suomessa mielellään viljeltyä käsitystä, että Euroopan unionissa tehdään lainsäädäntöä, johon pieni maa ei voi vaikuttaa, mutta jota sen on noudatettava. Haastatellut virkamiehet kertoivat kyllä olevansa varhain tietoisia EU:n säädöshankkeista, mutta ennakollista vaikuttamista ei silti erityisesti suunnitella. Myös valmistelijoiden asenteissa ja suhtautumisessa siihen, pitäisikö varhaisessa vaiheessa edes yrittää vaikuttaa, oli hankekohtaisia eroja. Koettiin, että Suomen kantojen yhteensovittaminen ministeriöiden kanssa ennakollisesti on toisinaan epäselvää ja virkamiehiltä puuttui selkeä poliittinen strategia mm. lainsäädäntöhankkeiden tärkeysjärjestyksestä.\nNämä havainnot viittaavat siihen, että Suomen varhaisessa vaikuttamisessa unionin lainvalmisteluun on roimasti parannettavaa. Yhä suurempi osuus suomalaisia sitovasta lainsäädännöstä on peräisin Euroopan unionista. Arvioijasta riippuen katsotaan, että EU-tasoinen sääntely vaikuttaa vähintäänkin puoleen, mutta jopa yli 70 prosenttiin kaikesta jäsenmaissa tehtävästä päätöksenteosta. Lisäksi reuna-alueen jäsenvaltiona Suomella on erityisiä mm. ilmasto-olosuhteisiin liittyviä intressejä, jotka eivät välity EU:n päätöksentekoon ilman aktiivista vaikuttamista. Siksi direktiivillä on väliä!\nTietysti ministerille on helpompaa ”torjuntavoitto” Brysselin tulijaisina vedota pienen jäsenmaan vaatimattomaan vaikutusvaltaan kuin kertoa haastatellun virkamiehen näkemys: ”ettei vaikuttamisessa ole vakiintuneita toimintatapoja eikä se siksi ole systemaattista”.\nTulevan hallituksen yksi keskeisimpiä hankkeita tulisikin olla lainsäädäntösuunnitelman ja EU-politiikan parempi koordinaatio. Tosin jo edellisen hallituksen paremman sääntelyn toimintaohjelmassa oli kiinnitetty huomiota säädösvalmistelun varhaiseen vaikuttamiseen, mutta selkeä strategia ja toimintaohjelma virkamiehille puuttuivat. Tutkimuksen haastatteluissa ehdotettiin esimerkiksi poikkihallinnollisia ohjeita ministeriöille Suomen EU-politiikan profiilin selkeyttämiseksi.\nKehitysideoiksi EU-vaikuttamisen ongelmien korjaamiseksi ehdotettiin muun muassa niin sanottujen ”nopean toiminnan joukkojen” kokoamista intressiryhmistä, lainsäädäntötyön koordinointia ja resursointia sekä yleistä tiedonjaon parantamista sekä yhteyksien parempaa ylläpitoa kaikkien keskeisten EU-toimijatahojen kesken. Ei siis mitään miljardivaatimuksia, vaan EU-vaikuttamisen laadullista parantamista!\n(Julkaistu Iisalmen Sanomissa)\nKirjoitettu 26.4.2011 kirjoittajana sonja\nPääsiäisen alusviikolla EU-käytävillä päiviteltiin Suomen vaalitulosta ja suomalaisilta mepeiltäkin tivattiin valistuneita arvauksia siitä, miten Portugalin tukipaketin käy. Suomi-kuva tuskin on Brysselissä miksikään muuttunut, mutta vaaliuutisoinnissa on piirteitä, joita suomalaisena ei oikein tunnista.\nSuomen mahdollinen kielteinen kanta Portugalin lainatakauksiin on kansainvälisen talousmedian pyörityksessä päivittäin. Samalla on kerrottu, että suomalaiset äänestivät vaaleissa EU-politiikan suunnasta. Perussuomalaisia kuvataan maailmalla äärioikeistolaisena nationalistipuolueena, jonka englanninkielinen nimi – ”True Finns” tosisuomalaiset – ei ainakaan epäluuloja hälvennä. Joissakin medioissa puolueen pääsyä edes hallitusneuvotteluihin ihmetellään.\nHarva toimittaja on vaivautunut selvittelemään perussuomalaisen liikkeenkään aatehistoriaa SMP:n ajoista ”unohdetun kansan” äänitorvena ja ”rötösherrojen” jahtaajana. Medialla on pikemminkin kiusaus niputtaa eurooppalaiset populistipuolueet yhteen ja lyödä äärioikeistoleima päälle. Perussuomalaiset: täysverisiä populisteja – ehdottomasti; fasisteja – en todellakaan tunnista. Kaiken lisäksi ruotsalainen lehdistö, jonka nyt pitäisi naapurinsa parhaiten tuntea, on ollut kärkkäin leimakirveen heiluttaja.\nUutisoinnissa ihmetyttää myös se, että median johdolla kummastellaan juuri EU-asioiden nousua suomalaisen vaalikeskustelun ytimeen. Yleensä Euroopan parlamentissa on perinteisenä huolena ollut kansalaisten välinpitämättömyys EU-asioita kohtaan. Ne koetaan etäisinä ja meilläkin eurovaaleissakin uurnille vaivautuu vain näperä 40 % äänioikeutetuista.\nNyt Kreikan, Irlannin ja Portugalin laina-asiat kiinnostivat toreilla ja turuilla enemmän kuin taitetut indeksit tai pohjaosanleikkaukset konsanaan. Eikö tämä pikemminkin osoita, että suomalaiset tietävät lainsäädännöstä jo valtaosan olevan EU-alkuista ja talouspolitiikankin lipumista Brysseli-johtoiseksi siksi vastustetaan. Nythän siis pitäisi olla tyytyväisiä, kun EU-asioista kerrankin kansallisessa vaalikamppailussa puhutaan.\nÄärioikeisto –leimojen huiskimisen sijaan toivoisi eurooppalaiselta medialta analysoivaa otetta kansalaisten yhä suurempaa EU- vieraantumista kohtaan. Talouspolitiikan suunnan ja johdon keskittäminen komissioon ja liittovaltioelementtien vahvistuminen johtaa vaihtoehdottomaan politiikkaan. Äänestäjille tulee tunne, ettei ole väliä, minkä värisiä hallituksia jäsenmaihin äänestetään, jos niistä kumminkin tulee komission käskyläisiä ja sen politiikan myötäjuoksijoita. Soini sen osasi kuvata osuvasti ”Tupu, Hupu ja Lupu – vain lakin väri muuttuu”- vertauksellaan. Siinäpä tiivistettynä Jytkyn salaisuus.\nJulkaistu Savon Sanomissa\nEsitys EU:n budjetin kymmenkertaistamisesta torjuttava\nKirjoitettu 18.4.2011 kirjoittajana sonja\nEuroopan parlamenttiin perustettiin noin vuosi sitten väliaikainen kriisivaliokunta selvittämään rahoitus-, talous- ja sosiaalikriisiin vastaamista. Valiokunta on saamassa työnsä valmiiksi, kun demaritoveri Pervenche Beres julkaisi viime viikolla esityksensä kriisivaliokunnan mietinnöksi. Hän esittää EU:n budjetin viisi- tai kymmenkertaistamista.\nMietintöluonnoksen mukaan EU:ssa pitää siirtyä yhteiseen talouspolitiikkaan, EU:lle pitää perustaa valtiovarainministeriö ja EU:n tulee ottaa käyttöön eurobondit, joilla otetaan eri maiden velat yhteiseen vastuuseen aina velan 60% bkt-osuuteen asti. Tärkein Beresin esityksistä on EU-budjetin 5-10% osuus jäsenmaiden yhteenlasketusta bkt:sta. Vastaava osuus toki vähennettäisiin kansallisesta verotuksesta. Näin EU voisi ottaa kansalliselta politiikalta itselleen siirtyvät tehtävät paremmin hoitaakseen.\nBeresin mukaan on loogista, että monenkeskisistä ratkaisuista on siirryttävä keskusjohtoisiin ratkaisuihin, pysyvästä vakausvälineestä on kehitettävä eurooppalainen velkavirasto, EU-rahojen jakokriteeriksi tulisi jäsenmaan edistyminen verojen harmonisoinnissa jne. Mietintöluonnos kuvaa hyvin sitä mielialaa, joka Euroopan parlamentissa on monissa puheissa vallalla: talouskriisi antaa mahdollisuuden harppaukseen kohti liittovaltiota.\nMielestäni Beres ja muut liittovaltion ajajat ovat väärässä. EU-budjetin tason ei pidä nousta nykyisestä noin yhden prosentin bkt-osuudesta. Olen huolissani siitä, että Suomessa ei keskustella, eikä edes olla tietoisia liittovaltiopyrkimyksistä Euroopan parlamentissa. Olen ymmärtänyt, että virallisesti Suomi ajaa pientä EU-budjettia ja vastustaa eurobondeja, mutta olen myös huomannut, että puheet ovat erilaisia Suomessa ja Euroopan parlamentissa. Juuri suhteessa liittovaltiokehitykseen monet suomalaiset europarlamentaarikot eivät uskalla Suomessa sanoa kuinka pitkälle itse asiassa olisivat valmiit menemään.\nBeres on Euroopan parlamentin sosialistiryhmän vaikutusvaltainen jäsen, työllisyys- ja sosiaalivaliokunnan puheenjohtaja. Hän on yksi parlamentin linjanvetäjistä, ei kuka tahansa rivijäsen, eikä häntä muuten olisi valittukaan kriisivaliokunnan mietinnöntekijäksi. Jos demareiden enemmistö löytää liittovaltiokehityksen kannattajat muissa ryhmissä, Euroopan parlamentin kanta on vaarassa muodostua hyvin ongelmalliseksi Suomen kannalta.\nVaalivipinää vai -vapinaa!\nKirjoitettu 5.4.2011 kirjoittajana sonja\nEduskuntavaalit ovat jälleen ovella, mutta aikaisempaa useampi äänestäjä pohtii epävarmana, ketä äänestää vai viitsiikö ylipäätään vaivautua uurnille. Vaalikautta kun ovat leimanneet paitsi puolueiden vaalirahasotkut niin myös ministerien ja kansanedustajien ajautuminen kohusta toiseen.\nMe suomalaiset olemme aina ylpeilleet julkisen hallintomme avoimuudella ja yhteiskuntamme korruptoitumattomuudella. Vaalirahoituskohu nosti pintaan ikävän epäilyn, että rahalla ei vain ”vahvisteta yhteisten arvojen ajamista”, vaan ostetaan poliitikkoja omien hankkeiden taakse. Kymmenien tuhansien eurojen vastaanottaminen asettaa poliitikon riippumattomuuden ulkopuolisten silmissä kyseenalaiseksi, vaikka poliitikko kuinka vakuuttelisi kirkasotsaisuuttaan.\nLeimallisesti näissä kohukäänteissä on tunnustettu aina vain sen verran kuin on jo tullut ilmi ja vasta pakon edessä loput. Poliittisen vastuun kantaminen tarkoittaa suomalaisissa oloissa vieläkin useimmiten sitä, että tavataan uurnilla neljän vuoden päästä; poliittinen muisti kun on tunnetusti lyhyt.\nErilaiset sotkut paitsi nakertavat kansalaisten luottamusta politiikkaan entisestään niin samalla monet tärkeät asiat eivät kohujen keskellä nouse edes julkiseen keskusteluun. Kuten se, että sosiaalibarometrin mukaan heikoimmassa asemassa vaalikaudella ovat olleet monilapsiset perheet, yksinhuoltajat, pitkäaikaistyöttömät ja pienimpien eläkkeiden saajat, ja he ovat jääneet pysyvästi köyhyys- ja selviytymisloukkuun. He eivät hyötyneet vaalikauden hulppeista suurituloisille suunnatuista veronalennuksista, kun taas energiaverojen ja asumiskustannusten nousu iski heihin kaikkein kipeimmin. Euroalueen talousongelmat puolestaan uhkaavat imaista Suomenkin yhteisten velkavastuiden hetteikköön. Julkisen talouden velkaantumiskierre on katkaistava, mutta unohtuuko sosiaalinen oikeudenmukaisuus ja huolenpito heikoimmista vaikeiden talouspäätösten keskellä? Talouspolitiikkakin kertoo aina taustalla olevista arvovalinnoista.\nHyvinvointia ei kuitenkaan voi perustaa vain materiaalisten arvojen varaan. Lähimmäisyys, toisen ihmisen kunnioittaminen sekä oikean ja väärän tunnistaminen ovat arvoperustaltaan kestävän toiminnan lähtökohtia niin kasvatuksessa ja yrityselämässä kuin yhteiskunnallisessa päätöksenteossakin. Kristillisen arvopohjan puolustaminen yhteiskunnassa on tärkeämpää kuin kenties koskaan.\nSuomalainen yhteiskunta on yhä kasvavien haasteiden edessä: väestö ikääntyy, maaseutu autioituu ja talouselämä globalisoituu. Muuttuvassa maailmassa on silti vielä tinkimättömiä elämänarvoja.\nVaatimus poliittisen kulttuurin muutoksesta on oikeutettu; päätöksentekoon tarvitaan avoimuutta ja rehellisyyttä, enemmän periaatteellisuutta ja vastuunkantoa\nÄänestäjä – Valitse siis ehdokas, joka tekee arvoistasi politiikkaa!\nVaadi arvoistasi politiikkaa!\nKirjoitettu 23.3.2011 kirjoittajana sonja\nEduskuntavaalit ovat jälleen ovella, mutta useampi äänestäjä pohtii viitsiikö ylipäätään vaivautua uurnille äänestämään seuraavaa mahdollista lööpintekijää. Vaalikautta kun ovat leimanneet paitsi puolueiden vaalirahasotkut niin myös ministerien ja kansanedustajien ajautuminen kohusta toiseen.\nErilaiset sotkut paitsi nakertavat kansalaisten luottamusta politiikkaan entisestään niin samalla monet tärkeät asiat eivät kohujen keskellä nouse edes julkiseen keskusteluun. Kuten se, että sosiaalibarometrin mukaan heikoimmassa asemassa vaalikaudella ovat olleet monilapsiset perheet, yksinhuoltajat, pitkäaikaistyöttömät ja pienimpien eläkkeiden saajat, ja he ovat jääneet pysyvästi köyhyys- ja selviytymisloukkuun. He eivät hyötyneet vaalikauden hulppeista suurituloisille suunnatuista veronalennuksista, kun taas energiaverojen ja asumiskustannusten nousu iski heihin kaikkein kipeimmin. Talouspolitiikkakin kertoo aina taustalla olevista arvovalinnoista.\nSuomalainen yhteiskunta on yhä kasvavien haasteiden edessä: väestö ikääntyy, maaseutu autioituu ja talouselämä globalisoituu. Muuttuvassa maailmassa on silti vielä tinkimättömiä elämänarvoja. Meille suomalaisille erityisen tärkeitä ovat perhe, terveys ja työ. Tärkeimmistä tärkein on kuitenkin jokaisen ihmisen ainutkertainen arvo – sellaisenaan, ilman saavutuksia tai suorituksia. Kaikkein heikoimmista – lapsista, sairaista, vammaisista ja vanhuksista – on huolehdittava hyvin kaikissa olosuhteissa. Poliitikkojen erityinen tehtävä olisi puhua niiden puolesta, jotka eivät itse kykene pitämään puoliaan.\nMonet ovat kokeneet – aivan aiheesta -, että puolueiden perinteiset erot ja periaatteet ovat himmentyneet; vain vallanhalu loistaa kirkkaana. Politiikka kaipaa siksi enemmän periaatteellisuutta, rehellisyyttä ja vastuullisia vaihtoehtoja.\nSari Essayah, europarlamentaarikko (KD)[email protected]\nEduskunta sai ennen vaalilomille lähtöä äänestettyä tuiki tärkeän vaalilakiuudistuksen vihdoin eteenpäin seuraavien valtiopäivien sinetöitäväksi. Suomalaisen vaalijärjestelmä kaikkein suurin epäkohta on ollut piilevän äänikynnyksen aiheuttama äänestäjien ja puolueiden alueellinen epätasa-arvo. Kun Uudeltamaalta on ponnistettu alle kolmella prosentilla eduskuntaan ja Pohjois-Karjalassa ei kolmetoistakaan riitä, niin ”yleinen ja yhtäläinen äänioikeus” kuulostaa lähinnä juhlapuhefraasilta. Tilastokeskuksen väestöennusteiden mukaan tilanne vääristyisi tulevaisuudessa entisestään, joten alueellisen oikeudenmukaisuuden palauttaminen vaati lakimuutosta.\nToisin on Euroopan Parlamentissa, jossa käsittelyssä oleva mietintö Eurovaalien uudistamisesta vinouttaisi jäsenmaiden valtasuhteita entisestään. Lisäksi se toisi yleiseurooppalaiset vaalilistat muka äänestäjien kiinnostuksen lisäämiseksi. Tosiasiassa molemmat esitykset lisäisivät suurten maiden jo ennestään voimakasta vaikutusvaltaa unionissa.\nJäsenvaltiokohtainen paikkajako EU-parlamentissa määräytyy laskentakaavalla suoraan väestöpohjasta, Nyt matematiikkaa on tarkoitus sorvata suuntaan, jonka mukaan monien pienten ja keskisuurten jäsenvaltioiden paikkamäärä pienenisi nykyisestä; mm. Suomella 13:sta 12:een. Vastaavasti muutamat suuret jäsenvaltiot kuten Ranska, Espanja ja Italia saisivat kymmenkunta uutta edustajaa.\nLisäksi ehdotuksen mukaan äänestäjät voisivat jättää kaksi ääntä; yhden kansalliselle ehdokkaalle tai vaalilistalle ja toisen EU-jäsenmaiden yhteiselle ehdokaslistalle. Näiltä yleiseurooppalaisilta vaalilistoilta valittaisiin 25 parlamentin jäsentä Lissabonin sopimuksessa sovitun 751 lisäksi. Pieneten jäsenmaiden ehdokkaiden mahdollisuus päästä yhteisten listojen kärkipaikoille tai tulla valituksi olisi lähes olematon.\nPienten ja suurten jäsenmaiden välinen epätasapaino ei valitettavasti ole ainut Euroopan parlamentin rakenteissa piilevä vääristymä. Talouskriisin hoito on jakanut EU-maat selkeästi nettomaksajien ja – saajien leiriin. Velkaantuneimpien jäsenmaiden mepit tulevat myös väkirikkaimmista maista ja muodostavat näin enemmistön eri poliittisissa ryhmissä. He ajavat mm. taloushallintopakettiin innolla lisää yhteistä velkaa eurobondien ja uusien rahastojen muodossa. Samoin he haluavat aloittaa yhdessä federalistien kanssa EU-verojen keräämisen kansalaisilta, jotta aluepoliittisia ja rakennetukia voitaisiin jatkossakin avokätisesti heille jakaa.\nOsalla mepeistä ei tunnu olevan mitään käsitystä siitä, että jonkun on kannettava jäsenvaltiotasolla myös esitysten talousvastuu, vaan edes jonkinlaista vastuuta veronmaksajistaan tunteva jäsenvaltioita edustava neuvosto on heille jatkuva piikittelyn aihe.\nTalouskuria ajavat mepit tulevat taas Saksaa lukuun ottamatta vähäväkisimmistä jäsenmaista eli numeraalisesti me nettomaksajamaiden mepit olemme alakynnessä. Tulevaisuudessa suhdeluku heikkenee jokaisen uuden EU-jäsenmaan myötä. Tämä asetelma muodostaa jatkossa yhä suuremman haasteen, kun parlamentin kantoja talouspäätöksiin muodostetaan nettosaajien johdolla.\n(Julkaistu Savon Sanomissa)\nEuron vai järjestelmän ”valuvika”?\nKirjoitettu 22.2.2011 kirjoittajana sonja\nTalouspolitiikan koordinaatiopaketti aiheuttaa tällä haavaa päänvaivaa niin kansallisissa kuin Euroopan parlamentissakin. Kyseessä on yhdestä direktiivistä ja viidestä asetuksesta koostuva säädöspaketti, jonka avulla halutaan tehostaa voimassaolevan vakaus- ja kasvusopimuksen noudattamista, mutta samalla tullaan ottaneeksi askeleita yhä syvempään talousintegraatioon ja liittovaltiokehitykseen.\nSyvempää talouskoordinaatiota on puolusteltu euron ”valuvialla”; alun perinkään ei kuulemma olisi pitänyt luoda yhteistä valuuttaa ilman yhtenäistä talouspolitiikkaa. Kuitenkin euro pärjäsi yli kymmenen vuotta varsin mallikkaasti vakaus- ja kasvusopimukseen nojaten. Ongelmat alkoivat siinä vaiheessa, kun sitä ei enää noudatettu, ja jäsenmaiden velkaantumiset karkasivat aivan holtittomille urille. Puhumattakaan case Kreikasta, jonka tilastopimittelyyn mikään taho ei ollut varautunut. Vika ei siis ole vakaus- ja kasvusopimuksessa itsessään, vaan sen noudattamatta jättämisessä.\nTaloushallintopaketissa on kuitenkin menty vakaus- ja kasvusopimuksen tehostamista pidemmälle. Tähän asti taistelussa liiallista budjettialijäämää ja velkaantumista vastaan jokainen jäsenvaltio on harkinnut itse, pysytäänkö sopimuksen rajoissa veronkorotuksilla vai – alennuksilla, menoleikkauksilla tahi – lisäyksillä vaiko laajemmalla tai suppeammalla julkisella sektorilla. Nyt taloushallintopaketti keskittää talouspolitiikan ohjauksen komission käsiin. Komissiolle on ehdotettu mm. vapaa toimivalta taloutta seuraavien indikaattoreiden valinnassa ja tunnuslukujen arvioinnissa sanktiointia myöden. On aivan selvä, että jos ns. kilpailukykyseurantaan valitaan palkka- ja hintakehityksen tunnuslukuja, nämä pitävät sisällään poliittisia valintoja. Kun pohjoismaisen mallin kilpailukyky ei ole koskaan perustunut alhaisiin työvoimakustannuksiin ja ohueen julkiseen sektoriin, niin tiedossa voi olla kylmää kyytiä. Voidaan myös kyseenalaistaa, miten hallituksia saadaan sanktioida esimerkiksi työmarkkinaosapuolten tai meille tärkeän metsätaloussektorin keskuudessaan tekemistä sopimuksista.\nTämä on suuri periaatteellinen päätös, sillä tähän mennessä budjettipolitiikka on ollut kansallisessa päätäntävallassa. Ei siis ihme, että jopa integraatiomyönteinen ex-pääministeri Paavo Lipponen totesi talousuudistuksen olevan suurin sitten Maastrichin sopimuksen ja penäsi koko eduskunnan kuulemista asiassa. Suomen tilanne on sikäli vielä erikoinen, että istuva hallitus sitouttaa päätöksillään myös vaalien jälkeisen hallituksen, vaikka asioiden käsittely EU-tasolla on kesken. Tulevat eduskuntavaalit ovat myös Suomen EU-politiikan linjavaalit, mitä esim. äänestys EU-jäsenyyden kirjaamisesta perustuslakiin jo ennakoi.\nTalouspolitiikan koordinaatio herättää kysymyksiä paitsi jäsenvaltioiden suvereniteetin myös demokratian näkökulmasta. Onko jatkossa mitään väliä, minkä värisiä hallituksia jäsenmaihin äänestetään, jos niistä kumminkin tulee komission käskyläisiä ja sen talouspolitiikan myötäjuoksijoita? Demokratian kannalta voi pitää ongelmallisena sitä, että ajaudumme hyvin vaihtoehdottomaan politiikkaan. Eurooppa on viime aikoina arvostellut arabidiktatuureja vuosikymmenten yksinvaltaisuudesta. Samanaikaisesti tuntuu, että ajamme itse omaa järjestelmäämme suuntaan, jossa ei ole sijaa vaihtoehdoille ja valta keskittyy vain harvoille.\n(Kirjoitus julkaistu Iisalmen Sanomissa)\nKirjoitettu 18.2.2011 kirjoittajana sonja\nViime viikkojen uutiskuvat ovat vyöryttäneet eteemme paitsi arabimaailman kiihkeitä mielenosoituksia ja sekasortoisia tunnelmia kaduilta, niin myös tilanteesta hämmentyneitä ja kommenteissaan haparoivia länsijohtajia. Kansannousut Tunisiassa ja Egyptissä ja sieltä edelleen levinneet mielenilmauksien aallot Pohjois-Afrikassa ja Arabian niemimaalla ovat alkaneet näennäisen yllättäen. Vuosia on kuitenkin tiedetty alueen nuoren sukupolven näköalattomuus köyhyyden ja työttömyyden sekä kansalaisoikeuksien puuttumisen keskellä. Länsimaat ovat vieläpä tietoisesti sulkeneet silmänsä ihmisoikeuksien, erityisesti uskonnonvapauden puuttumiselta ja mm. vainottujen kristittyjen tukalalta asemalta muslimimaissa, ja tukeneet kulissi-vakautta armeijan avulla ylläpitäneitä yksinvaltiaita.\nNyt kiireessä demokratiatervehdyksiä väsäävän lännen uskottavuus on siksi erityisen heikoissa kantimissa kaduilla parveilevan kansan keskellä. Brysselin käytävillä on EU:n kaksinaamaisesta käytöksestä itseironisesti todettu, että vielä kolme viikkoa sitten meillä oli Euroopan ”vahva liittolainen” Hosni Mubarak, kaksi viikkoa sitten pelkkä presidentti Mubarak ja viime viikolla sitten vihdoin pääsimme eroon diktaattori Mubarakista!\nArabimaailma on monessa suhteessa vedenjakajalla. Useissa maissa ainut oppositio on ääri-islamilaiset liikkeet, jotka helposti näyttäytyvät kansallismielisiltä ja vastakohdalta korruptoituneille, lännen kanssa kaveeraaville diktaattoreille. Demokraattiset vaalit voivat yhtä hyvin nostaa valtaan avoimen vihamielisiä ja toimintatavoiltaan epädemokraattisia voimia, kuten kävi terroristiliike Hamasin kohdalla.\nEi liene yllätys, että mm. monia ääriliikkeitä rahoittavassa Iranissa Pohjois-Afrikan levottomuuksista ja liikehdinnästä iloitaan, ja se nähdään mahdollisuutena levittää islamilaista vallankumousta maltillisimpiin maihin. Tosin Iranin hallitus tekee kaikkensa kyynelkaasun, pamppujen ja nettisensuurin voimalla estääkseen vastaavat mielenilmaukset kotona.\nNaiiviudessaan länsimaailma ei ole vielä täysin käsittänyt, mitä vallan luisuminen alueella islamilaisten fundamentalistien käsiin tarkoittaa. Toisaalta taas monet alueen ihmiset ovat täynnä uskonnon nimissä tapahtuvaan syrjintää ja väkivaltaa ja uskaltavat yhä avoimemmin haastaa fundamentalistien opetukset ja sharia-lain.\nIsraelille naapureiden vallanvaihdokset ovat aiheuttaneet tuoreeltaan epävarmuutta. EU-parlamentissa vieraillut israelilaisministeri sanoi, että olisi jatkossa hienoa todeta, ettei ole enää alueen ainoasta demokratiasta kotoisin. Mikäli kuitenkin ääri-islamilaisuus vahvistuu, pelätään nykyhallintojen kanssa solmittujen rauhansopimusten vaarantumista.\nEuroopallekaan ja sen jo yli 40 miljoonaiselle muslimiväestölle ei ole samantekevää, millaiset voimat astuvat islamilaisen maailman johtoon. Surullista on, että EU:lta tuntuu puuttuvan nyt selkeä ja johdonmukainen linja Lähi-idän vaappuessa levottomuuksien ja kaaoksen partaalla.